als_Latn dik_Latn sag_Latn
Shkolla në kushte mizore në Luboten
Mësim pa kushte, ambiente mizore dhe me një shkallë të rrezikueshmërisë për fëmijët janë disa nga faktet që pasqyrojnë gjendjen tmerruese në shkollën fillore të Lubotenit të Shkupit.
Shkolla që mban emrin “Liman Kaba”, e pagëzuar gjatë monizmit me një emër partizani daton e ndërtuar nga viti 1963, por edhe atëherë e ndërtuar në kushte jonormale.
Pamjet janë rrëqethëse dhe deri tani askush nuk ka ardhur në ndihmë për të përmirësuar sado pak kushtet në këtë shkollë. Janë rreth 460 nxënës që vijojnë procesin mësimor në kushtet jonormale.
Xhezmi Abdurrahmani, drejtori i shkollës shpjegon gjendjen e rëndë në shkollë, por pavarësisht kësaj ai thekson se nuk ka gjetur ndihmë pranë institucioneve qeveritare.
“Ne jemi në gjendje jo të mirë, por jemi të obliguar për të kryer misionin tonë para nxënësve. Kemi trokitur në çdo derë institucionale, por s`ka pasur mbështetje, përveç ndihmës së dhënë nga organizatat ndërkombëtare. Nga mungesa e ambienteve dhe shumë problemeve tjera ne kemi improvizuar klasë shtesë nëpër bodrumet e shkollës, vetëm e vetëm për ti dal në hak nxënësve”, thekson drejtori Abdurrahmani.
Një sallë e improvizuar e shkollës në një bodrum është adaptuar në dy klasa, të cilat janë në gjendje jo të përshtatshme për nxënësit, për shkak të lagështisë dhe mungesës së kushteve për izolim. Klasat janë të stërngarkuara dhe ndodh siç thonë mësimdhënësit që mësimi të mbahet edhe në tre ndërrime.
Prindërit e nxënësve shprehin shqetësime për anashkalimin e shkollës dhe fëmijëve të tyre. “Kjo që po ndodhë po e shohim me sytë tanë si një pabarazi totale. Ne kemi fshatin e afërt Lubancë të banuar me komunitet maqedonas. Atje ka shkollë në kushte tejet komode dhe me të gjitha kushtet. Atje janë 120 nxënës, ndërsa ne kemi 460 nxënës. Shkolla e tyre ka sallën, internatin dhe kabinete mësimore, e shkolla jonë asgjë”, thekson një prindër i Lubotenit.
Nxënësit mësojnë në kushte klasike, pa asnjë mundësi tjetër për të pasur kushte për zhvillim praktik dhe avancim. Nxënësit lozin nëpër oborrin e shkollës dhe aty pranë në një ambient të ngushtë kryhen të gjitha aktivitetet dhe orët e edukatës fizike. Mësimdhënësit ankohen për mungesë të kabineteve mësimore, sidomos mësimdhënësit e lëndëve të biologjisë, fizikës, kimisë, por edhe kabineti i përsosur i informatikës.
“Kemi mungesë të zyrave, nuk ka bibliotekë dhe kabinete për mësimdhënësit për lëndë të caktuara, pasi që këtë nevojë po e kërkon edhe koha, por edhe nxënësit, që sot janë më të informuar.
Ministria dhe komuna e shurdhër
Pa mos qenë donacionet e organizatave ndërkombëtare, shkolla e Lubotenit do të ishte edhe në kushte më të rënda. Drejtori i shkollës thekson se politikanët dhe ministrat vijnë në këtë shkollë vetëm para zgjedhjeve dhe japin premtime, që sipas tij, asnjëherë nuk realizohen.
Premtime ka pasur para zgjedhjeve dhe asnjëherë nuk janë realizuar për shkollën. As edhe jashtë zgjedhjeve. Kam kërkuar takime me zëvendësministren e arsimit, dhe nuk kam kthye përgjigje.
“Kam bërë disa kërkesa në adresë të krerëve të Ministrisë së Arsimit, për tu takuar dhe për të kërkuar ndihmë për shkollën tonë. I kam shkruar edhe email, por edhe pas kësaj nuk ka hasur në mirëkuptim dhe është anashkaluar kërkesa ime”, theksoi drejtori Xhezmi Abdurrahmani.
Shkolla para tre viteve ka konkurruar në ministri për një projekt mbindërtimi, por deri tani përgjigje s`ka pasur. Gjithçka gati që është rinovuar apo që është investuar në shkollë janë donacionet ndërkombëtare. USAID ka realizuar vënien e nxehjes qendrore në Shkup, por edhe disa organizata tjera gjithashtu na kanë ardhur në ndihmë.
Mjete vetëm për rrogat e 35 të punësuarve, prej të cilëve 28 arsimtar janë që derdhen në buxhetin e shkollës dhe gati asgjë më tepër. “Ne jemi të detyruar që për mjete higjienike të paguajmë nga xhepi jonë, sepse nuk lëshojnë para. Por, gjithashtu ka nevojë edhe për kuadro shtesë, sidomos defektolog dhe psikolog, që të gjitha shkollat i kanë këto kuadro të domosdoshme”, thekson drejtori Abdurrahmani.
Rrezikohet jeta e nxënësve
Në çdo çast jeta e nxënësve të kësaj shkolle rrezikohet. Çdo moment nga prania e tyre në shkollë paraqet rrezik, sidomos për ata fëmijë që ndjekin mësimin në podrume. Rrezikshmëria vjen edhe nga çatia e shkollës, e cila është e mbuluar me materiale që kanë radioaktivitet të lartë dhe rrezikojnë apo janë të ndaluara për shëndetin e njerëzve.
Kjo është konstatuar edhe nga organizatat e huaja, mirëpo gjitha paralajmërimet dhe rrezikueshmëria e tillë nuk është marrë parasysh nga institucionet shtetërore, por edhe nga Qyteti i Shkupit.
Uji që furnizohet shkolla përmes një pusi gjithashtu është rrezik për nxënësit. Ai nuk është i pijshëm, por shpeshherë nxënësit për nga mosha e tyre nuk dëgjojnë rekomandimet dhe gjithnjë rrinë para çezmës së shkollës për tu freskuar me ujin e pusit të hapur.
Gjendje tmerruese është edhe rreth mungesës së objektit sanitar. Tualetet e improvizuara janë të vendosura jashtë objektit të shkollës, pa asnjë nyje sanitare dhe në kushte tejet të papërshtatshme. Edhe këtu drejtuesit e shkollës theksojnë se kërkesat për ndihmë kanë qenë vetëm objekt heshtjeje.
Janë me dhjetëra shqetësime, mungesa të kushteve dhe problematika tjera që pasqyrojnë realitetin në shkollën e Lubotenit, fshati me rreth 4 mijë banorë që ka pësuar historikisht nga thundrat e pushtuesve dhe pushteteve të ndryshme, duke u djegur tre herë gjatë historisë, së fundi edhe në vitin 2001.
Fshati Luboten i njohur me emrin e vjetër Butinë, që është mbi 8 km nga Shkupi dhe që shtrihet në kuadër të komunës së Butelit ka një histori të lashtë me varreza dhe artefakte të gjetura që datojnë mbi 3 mijë vjet, nga periudhat e vjetra ilire. (INA)
Komente (2 publikuar):
Publikoni komentin tuaj
Mogherini në Prishtinë e Beograd, anashkalohet ShkupiPërfaqësuesja e Lartë e Bashkimit Evropian për Politikë të Jashtme, Federica Mogherini prej sot po qëndron në Ballkan, ndërsa agjenda e saj anashkalon Shkupin. ...
- “Bombat politike” të Kallashit më të rrezikshme se të Zaevit – Kalosh Çeliku
- Të hënën nisin negociatat midis VMRO dhe LSDM në Bruksel
- Traktati ekonomik mes shqiptarëve – Muhamer Pajaziti
- Edhe Ligji për pasaportat i dëmshëm për shqiptarët
- Zaev: Si u rregulluan tenderët për autostradat, provizionet 25 milionë euro
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Rama harron shqiptarët e Maqedonisë (19)
- BDI kërkon të jetë pjesë e dialogut për dalje nga kriza (12)
- Çfarë duhet të bëjnë shqiptarët në krizën aktuale në Maqedoni (10)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn